
ԱՄՓՈՓԱԹԵՐԹ
«2026 ԹՎԱԿԱՆԻ ՊԵՏԱԿԱՆ ՍՏԱՆԴԱՐՏԱՑՄԱՆ ԾՐԱԳԻՐԸ ԵՎ ՍՏԱՆԴԱՐՏԱՑՄԱՆ ԱՇԽԱՏԱՆՔՆԵՐԻ ՑԱՆԿԸ 
ՀԱՍՏԱՏԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
	1․ Բարձր տեխնոլոգիական արդյունաբերության նախարարություն
	10. 02․ 2026  թ․

	
	N 01/15.2/882-2026

	1.	 Նախագծի 1-ին կետի 1-ին ենթակետով հաստատվող հավելված 1-ի (այսուհետ՝ Հավելված 1) 5-րդ կետի 10-րդ ենթակետում կրկնվող ««Հանրային առողջապահության մասին» օրենքը» բառերն առաջարկում եմ հանել:
Նույն կետի 13-րդ ենթակետում ««Կոռուպցիայի կանխարգելման մասին»» բառերն առաջարկում եմ փոխարինել ««Կոռուպցիայի կանխարգելման հանձնաժողովի մասին»» բառերով:
	Ընդունվել է

	2.	Հավելված 1-ի 13-րդ կետում ««Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին»» բառերն առաջարկում եմ հանել՝ նկատի ունենալով «Նորմատիվ իրավական ակտերի մասին» օրենքի 17-րդ հոդվածի 7-րդ մասով սահմանված պահանջը, համաձայն որի՝ ենթաօրենսդրական նորմատիվ իրավական ակտի մասերին հղում կատարելիս նշվում են իրավական ակտի կրճատ անվանումը, կետի, ենթակետի կամ պարբերության համարը:
	Ընդունվել է

	2. Պաշտպանության նախարարություն
	06. 22. 2026 

	
	N ՊՆ/510/1284-2026

	Առաջարկություններ և դիտողություններ չկան:
	

	3․ Աշխատանքի և սոցիալական հարցերի նախարարություն
	11. 02. 2026 

	
	 N ԱԹ//4533-2026

	Առաջարկություններ և դիտողություններ չկան:
	

	4. Շրջակա միջավայրի նախարարություն
	12. 02. 2026 

	
	N 1/01.11/1111-2026 

	1. Առաջարկություններ և դիտողություններ չկան:
	 

	5. Ներքին գործերի նախարարություն
	25. 06. 2026 

	
	N 41/6/194136-26

	առաջարկում եմ Ֆինանսատնտեսական նախարարական կոմիտեի 2026 թվականի հունիսի 22-ի նիստի օրակարգի 7-րդ հարցով նախատեսված՝ «2026 թվականի պետական ստանդարտացման ծրագիրը և ստանդարտացման աշխատանքների ցանկը հաստատելու մասին» ՀՀ կառավարության որոշման նախագծի 2-րդ հավելվածով սահմանված 2026 թվականի ստանդարտացման աշխատանքների ցանկից հանել 1․2․1-ին կետը, քանի որ տվյալ կետով ԻՍՕ/ԻԷԿ 27701 միջազգային ստանդարտին ներդաշնակ ազգային ստանդարտի մշակումը նախատեսվելու է Տեղեկատվական համակարգերի կարգավորման հանձնաժողովի կողմից՝ «Հանրային տեղեկությունների մասին» և «Բնակչության պետական ռեգիստրի մասին» օրենքների համաձայն։           
	Ընդունվել է

	6. Պետական եկամուտների կոմիտե
	09. 02. 2026 

	
	N 01/3-4/6701-2026

	Առաջարկություններ և դիտողություններ չկան:
	

	7. Վարչապետի աշխատակազմի տեսչական մարմինների աշխատանքների համակարգման գրասենյակ
	30. 01. 2026 

	
	N /48.56/2683-2026

	Առաջարկություններ և դիտողություններ չկան:
	

	[bookmark: _Hlk182317927]8. Ֆինանսների նախարարություն
	09.02. 2026 

	
	N 01/9-2/2261-2026

	 «2026 թվականի պետական ստանդարտացման ծրագիրը (այսուհետ՝ Ծրագիր) և ստանդարտացման աշխատանքների ցանկը հաստատելու մասին»  ՀՀ կառավարության որոշման նախագծի (այսուհետ՝ Նախագիծ) վերաբերյալ բովանդակային առումով առարկություններ չունենք, քանի որ Նախագիծը մշակված է գործող օրենսդրության պահանջներին համապատասխան, պարունակում է հստակ սահմանված նպատակներ, ոլորտային առաջնահերթություններ և ուղղված է միջազգային ստանդարտներին ներդաշնակ ազգային ստանդարտների մշակմանն ու կիրառմանը։
Միաժամանակ նշենք, որ Նախագծի N 2 հավելվածով նախատեսված միջոցառումների կատարման ժամկետները սահմանված են 2026թ. դեկտեմբերի 3-րդ տասնօրյակը կամ 2026թ. ընթացքում, ինչը կարող է առաջացնել իրականացման ռիսկեր։ Առաջարկում ենք աշխատանքների պլանավորումն իրականացնել փուլային եղանակով՝ ըստ ավարտման ժամկետների (եռամսյակներ կամ կիսամյակներ)։
	Չի ընդունվել:
Նախագծի N 2 հավելվածով նախատեսված միջոցառումների կատարման ժամկետները ներկայացված են ըստ ՀՀ կառավարության 2025 թվականի դեկտեմբերի 25-ի N 1910-Ն որոշմամբ սահմանված 1067 ծրագրի «Ստանդարտների մշակման ծառայություններ» 11001 միջոցառման համար սահմանված ժամկետների:
Ստանդարտների մշակման աշխատանքներն իրականացվում են ստանդարտացման ազգային համակարգով սահմանված ժամկետների համաձայն:

	9. Առողջապահության նախարարություն
	11. 02. 2026 

	
	 N ԱԱ/19/3329-2026

	Առողջապահության նախարարությունն ուսումնասիրել է «2026 թվականի պետական ստանդարտացման ծրագիրը և ստանդարտացման աշխատանքների ցանկը հաստատելու մասին» ՀՀ կառավարության որոշման նախագծի փաթեթը առաջարկում ենք նախագծում ներառել. 
1. «Լավաշ. Տեխնիկական պայմաններ» ՀՍՏ-ում փոփոխության կատարում,










	Ընդունվել է ի գիտություն
    ՀՍՏ 398-2018 «Հայկական լավաշ. Տեխնիկական պայմաններ» ազգային ստանդարտում նախատեսվող փոփոխությունը վերաբերում է միայն մեկ նորմի՝ աղի պարունակության սահմանման հստակեցմանը։ Հաշվի առնելով, որ փոփոխությունը չի ենթադրում ծավալային կամ համալիր վերանայում, դրա իրականացումը պետական բյուջեի միջոցների հաշվին նպատակահարմար չի համարվում։ Նշված փոփոխությունը կիրականացվի ՍՉԱՄ-ի կողմից ձևավորված համապատասխան տեխնիկական հանձնաժողովի շրջանակում՝ շահագրգիռ տնտեսավարող սուբյեկտների հետ համատեղ քննարկումների արդյունքների հիման վրա՝ ապահովելով ոլորտային համաձայնեցված մոտեցում և գործնական կիրառելիություն:

	10. Կրթության, գիտության, մշակույթի և սպորտի նախարարություն
	04. 02. 2026 

	
	N 27/18.2/3163-2026

	Հաշվի առնելով Նախագծի N 1 հավելվածի ծրագրի 7-րդ կետի 1-ին ենթակետի «գ.», «դ.», «ե.», «է.», «ը.», «թ.»,  «ժ.»,  «ժա.», «ժբ.» պարբերություններով, 8-րդ կետի 2-րդ, 10-րդ ենթակետերով, ինչպես նաև N 2 հավելվածով սահմանված 2026 թվականի ստանդարտացման աշխատանքներից բխող մի շարք իրավական ակտերի մշակման միջոցառումները, առաջարկում ենք Նախագծի N 1 հավելվածում նախատեսել նաև ծրագրի 12-րդ կետի 1-ին ենթակետի «դ.» պարբերությամբ նախատեսված ստանդարտների տվյալների բազայից սպառողների (օգտագործողների) օգտվելու ապահովման և համացանցի միջոցով ստանդարտների էլեկտրոնային վաճառքի իրականացման ոլորտի իրավահարաբերությունների կարգավորման համար նոր իրավական ակտի մշակման և ընդունման վերաբերյալ դրույթներ:
	Չի ընդունվել:
Ստանդարտների տվյալների բազայից սպառողների (օգտագործողների) օգտվելու ապահովման և համացանցի միջոցով ստանդարտների էլեկտրոնային վաճառքի իրականացման գործընթացը ներկայացված է «Ստանդարտացման և չափագիտության ազգային մարմին» ՓԲ ընկերության պաշտոնական կայքում՝ հետևյալ հղմամբ. https://www.armstandard.am/article/424 

	11. Շուկայի վերահսկողության տեսչական մարմին
	30.01.2026 

	
	N 01//120-2026

	Առաջարկություններ և դիտողություններ չկան:
	

	12. Քաղաքաշինության կոմիտեի
	12. 02. 2026 

	
	N 01/18.2/1876-2026

	Առաջարկություններ և դիտողություններ չկան:
	

	13. Կադաստրի կոմիտեի
	05. 02. 2026 

	
	N ՍԹ/1841-2026

	Առաջարկություններ և դիտողություններ չկան:
	

	14. Արտաքին գործերի նախարարություն
	04. 02. 2026

	
	N 1111/5236-26

	Առաջարկություններ և դիտողություններ չկան:
	

	15. Սննդամթերքի անվտանգության տեսչական մարմին
	02. 02. 2026

	
	N /06.1/5/1256-2026

	Առաջարկություններ և դիտողություններ չկան:
	

	16. Տարածքային կառավարման և ենթակառուցվածքների նախարարություն
	20. 02. 2026

	
	N ԴԽ/14.1/5749-2026

	ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵ

	1. Ի պատասխան ՀՀ էկոնոմիկայի նախարարության 2025 թվականի սեպտեմբերի 8-ի  թիվ 01/566-2026 գրության՝ առաջարկում ենք՝ «2026 թվականի պետական ստանդարտացման ծրագիրը և ստանդարտացման աշխատանքների ցանկը հաստատելու մասին» ՀՀ կառավարության որոշման նախագծի Ցանկում ՙՙ2025 թվականի ֆինանսավորում՚՚ բառերը փոխարինել  ՙՙ2026 թվականի ֆինանսավորում՚՚ բառերով։
	Ընդունվել է

	Միաժամանակ, պետական գույքի կառավարումն առավել արդյունավետ իրականացնելու նպատակով անհրաժեշտ ենք համարում ստանդարտացման աշխատանքներ իրականացնել պետական գույքի կառավարման ոլորտում, մասնավորապես՝ Կոմիտեի կողմից ՀՀ կառավարության 2021 թվականի փետրվարի 18-ի «Պետական սեփականություն հանդիսացող անշարժ գույքի օգտագործման վիճակի մշտադիտարկումներ անցկացնելու կարգը հաստատելու մասին» թիվ 202 որոշմամբ սահմանված կարգի համաձայն մշտադիտարկման գործընթացը բարելավելով և ներդնելով այնպիսի մեխանիզմներ, որոնք կբացառեն չօգտագործվող ու ազատ տարածքների առկայությունը, ինչն էլ կբարձրացնի գույքի օգտագործման արդյունավետությունը։
Անհրաժեշտ ենք համարում պետական գույքի կառավարման ոլորտում ստանդարտացման աշխատանքների իրականացումը դիտարկել նաև որպես գործիք՝ պետական կառավարչական հիմնարկների և պետական ոչ առևտրային կազմակերպությունների կողմից զբաղեցվող և օգտագործվող տարածքների պլանավորման, արդյունավետ օգտագործման, համաչափության և վերահսկելիության ապահովման միասնական մոտեցումներ սահմանելու նպատակով, ինչը կնպաստի նշված ոլորտում իրավակարգավորման արդիականացմանը, մշտադիտարկման գործընթացի բարելավմանը և պետական գույքի կառավարման համակարգի արդյունավետության բարձրացմանը։
Առաջարկում ենք 2026 թվականի պետական ստանդարտացման ծրագրով (այսուհետ՝ Ծրագիր) նախատեսված տնտեսության և արդյունաբերության ոլորտները լրացնել նոր ենթակետով՝ «Պետական գույքի կառավարում․ տվյալ ոլորտում նախատեսվում է մշակել միջազգային պահանջներին ներդաշնակ ազգային ստանդարտներ, որոնցով սահմանվելու են պետական գույքի կառավարման արդյունավետության բարձրացմանը ներկայացվող պահանջները։ Արդիականացնել պետական գույքի վիճակի գնահատման և մարմինների կողմից տարածքների զբաղեցման նվազագույն նորմատիվների հաշվարկման մեթոդաբանությունը՝ միջազգային և տարածաշրջանային ստանդարտներին ներդաշնակ, ինչը հնարավորություն կտա ապահովել պետական գույքի վիճակի օգտագործման, ռիսկայնության աստիճանի գնահատումը, ինչպես նաև մոնիթորինգի արդյունքների վերլուծության իրականացման ընթացքում համեմատությունների կատարումը միջազգային լավագույն փորձի արդյունքների հետ»։ 
Տեղեկացնում ենք, որ պետական գույքի կառավարման ոլորտում առկա է նաև ՀՀ կառավարության 2007 թվականի դեկտեմբերի 13-ի թիվ 1490-Ն որոշմամբ կարգավորված հարաբերությունների արդիականացման անհրաժեշտություն, որով սահմանվում են Հայաստանի Հանրապետության պետական կառավարչական հիմնարկներին տիրապետման, տնօրինման և օգտագործման հանձնվող, ինչպես նաև պետական ոչ առևտրային կազմակերպություններին անհատույց օգտագործման իրավունքով ամրացվող տարածքների հաշվարկման նվազագույն նորմատիվները։ Նշված որոշմամբ սահմանված նորմատիվներն ու մոտեցումները ներկայումս լիարժեք չեն արտացոլում պետական մարմինների և պետական ոչ առևտրային կազմակերպությունների կողմից տարածքների զբաղեցման և օգտագործման հետ կապված առկա գործառութային, կազմակերպական և տարածքային իրողությունները, ունեն վերանայման և արդիականացման կարիք՝ հիմք ընդունելով միջազգային ստանդարտները։
	Չի ընդունվել
 ՀՀ կառավարության 2007 թվականի դեկտեմբերի 13-ի «Հայաստանի Հանրապետության պետական կառավարչական հիմնարկների տիրապետմանը, տնօրինմանն ու օգտագործմանը հանձնվող, ինչպես նաև պետական ոչ առևտրային կազմակերպություններին անհատույց օգտագործման իրավունքով ամրացվող տարածքների հաշվարկման նվազագույն նորմատիվները հաստատելու և Հայաստանի Հանրապետության կառավարության 2001 թվականի հունիսի 14-ի N 532 և մայիսի 3-ի N 379 որոշումներն ուժը կորցրած ճանաչելու մասին» N 1490-Ն որոշմամբ սահմանված տարածքների զբաղեցման նվազագույն նորմատիվների հաշվարկման մեթոդաբանությանը համապատասխան միջազգային (ԻՍՕ) և տարածաշրջանային (ԵՆ) ստանդարտներ չեն մշակված, ուստի վերոնշյալ նորմատիվների հաշվարկման մեթոդաբանության արդիականացումը չի կարող իրականացվել ԻՍՕ և ԵՆ նշագրով ստանդարտների հիման վրա:
Պետական մասնակցությամբ առևտրային կազմակերպությունների մասնավորեցման շրջանակներում կապիտալի շուկայի գործիքների կիրառման, այդ թվում՝ ֆոնդային բորսայում բաժնետոմսերի առաջնային տեղաբաշխման (IPO) հնարավորության վերաբերյալ մոտեցումների մշակումը և դրանք տվյալ ոլորտում գործող միջազգային ստանդարտներին (OECD կորպորատիվ կառավարման ուղեցույցներ, IFRS, IAASB, ISA) ներդաշնակեցումը «Ստանդարտացման և չափագիտության ազգային մարմին» ՓԲ ընկերության իրավասությունից դուրս է, քանի որ ընկերությունը չի հանդիսանում նշված կազմակերպությունների անդամ և հասանելիություն չունի դրանց մշակած ստանդարտներին։

	17. Արդարադատության նախարարություն
	13. 02. 2026

	
	N /10.1.5/6606-2026

	1. Նախագծի Հավելված N 1-ի 5-րդ կետի 13-րդ ենթակետում, ինչպես նաև Հավելված N 2-ի 1.2.4.-րդ կետում ««Կոռուպցիայի կանխարգելման մասին» օրենքը» բառերն առաջարկվում է փոխարինել ««Կոռուպցիայի կանխարգելման հանձնաժողովի մասին» օրենքը» բառերով։ 
Միաժամանակ, պետք է ընդունել ի գիտություն, որ «Կոռուպցիայի կանխարգելման հանձնաժողովի մասին» օրենքը ամբողջությամբ չի արտացոլում կոռուպցիայի կանխարգելման ոլորտի օրենսդրությունը: Մասնավորապես՝ բարեվարքության համակարգի տարրերը արտացոլված են «Հանրային ծառայության մասին» օրենքում, իսկ կոռուպցիոն հանցանքների շրջանակը և դրանց քննությունը արտացոլված է քրեադատավարական օրենսդրությունում:
Վերոգրյալի հաշվառմամբ՝ առաջարկվում է դիտարկել Նախագծում կոռուպցիայի կանխարգելման միջոցառումների իրականացման շրջանակներին վերաբերելի ամբողջական օրենսդրության արտացոլման հնարավորությունը:
	Ընդունվել է 

	2. Նախագծի Հավելված N 1-ի 7-րդ կետի 1-ին ենթակետի «ը» պարբերությունում նախատեսված՝ կառավարման համակարգերի ներդրման միջոցով վերահսկողության մեխանիզմների սահմանում կոռուպցիայի կանխարգելման միջոցառումների արդյունավետության բարձրացման համար ձևակերպումն անորոշ է, քանի որ պարզ չէ վերջինիս բովանդակությունն ու սահմանման նպատակը, ուստի՝ առաջարկվում է հստակեցնել այն։ 
	Ընդունվել է


	18. Արդարադատության նախարարություն
	10. 03. 2026

	
	N /27.1.4/11401-2026

	«2026 թվականի պետական ստանդարտացման ծրագիրը և ստանդարտացման աշխատանքների ցանկը հաստատելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը՝ Նախագծի հիմնավորմամբ մատնանշված նպատակադրումներն են՝ նպաստել միջազգային լավագույն փորձի և գիտելիքների տարածմանը, ազգային ստանդարտների մշակման միջոցով արտահանման գործընթացի զգալիորեն պարզեցմանը, միջազգային և եվրոպական ստանդարտների ներդաշնակեցման միջոցով տնտեսության տարբեր ճյուղերում նորագույն տեխնոլոգիաների, նորամուծությունների և լավագույն փորձի ներդրմանը, ինչպես նաև ԵԱՏՄ և ՀՀ տեխնիկական կանոնակարգերի պահանջների ապահովմանը, մինչդեռ Նախագծի հավելվածով նախատեսված կարգավորումներից բխում է, որ ստանդարտացման աշխատանքների ծրագրով նախատեսվում է մշակել ազգային ստանդարտներ՝ ամերիկյան պահանջներին համապատասխան։ 
Նշված հանգամանքը ստեղծում է որոշակի անհամապատասխանություն Նախագծի հիմնավորմամբ ներկայացված նպատակների և Նախագծի հավելվածով նախատեսվող կարգավորումների միջև, քանի որ մի կողմից ծրագրի նպատակների շրջանակում շեշտադրվում է ԵԱՏՄ տեխնիկական կանոնակարգերի պահանջների, ինչպես նաև միջազգային ստանդարտների կատարման ապահովումը և համապատասխան ստանդարտների ներդաշնակեցումը, մյուս կողմից ազգային ստանդարտների մշակման հիմքում դրվում են ամերիկյան պահանջները, այն դեպքում, երբ «Ստանդարտացման մասին» օրենքի 2-րդ հոդվածի 1-ին մասի 3-7.1-րդ կետերի իրավակարգավորումների տրամաբանությունից բխում է, որ ստանդարտների դասակարգումը պայմանավորված է ոչ թե առանձին պետությունների պահանջներով, այլ ստանդարտացման միջազգային, տարածաշրջանային, եվրոպական կազմակերպությունների կողմից ընդունված ստանդարտներով։ 
Հետևաբար, նկատի ունենալով վերոգրյալը, միաժամանակ ընդգծելով, որ հիմնավորումից պարզ չէ ամերիկյան պահանջների կիրառման անհրաժեշտությունն ու հիմնավորվածությունը, առաջարկում ենք լրամշակել Նախագծի հիմնավորումը։
	Ընդունվել է մասամբ
Նախագծում ճանապարհաշինության ոլորտի թվով 5 ստանդարտների մշակման աշխատանքների ներառումը պայմանավորված է ՀՀ ՏԿԵՆ կողմից ներկայացված առաջարկությամբ և հիմնավորմամբ, համաձայն որի ոլորտում կնքվող պայմանագրերի շրջանակներում միջազգային տեխնիկական հսկողություն իրականացնող ընկերությունների մասնագետները հնարավորություն կունենան կիրառել նաև միջազգային պրակտիկայում ընդունված ամերիկյան ստանդարտների պահանջները:
«Ստանդարտացման մասին» ՀՀ օրենքի 10-րդ հոդվածի 2-րդ մասի 4-րդ կետի համաձայն «Ստանդարտացման ազգային մարմինը ստանդարտացման ազգային համակարգի ստանդարտներով սահմանում է ստանդարտացման աշխատանքների կատարման կազմակերպամեթոդական և ընդհանուր տեխնիկական կանոնները, ընթացակարգերը, ինչպես նաև միջազգային, տարածաշրջանային ստանդարտների և այլ պետությունների ազգային ստանդարտների կիրառման կարգը ազգային ստանդարտների կարգավիճակով` ստանդարտացման ոլորտում Հայաստանի Հանրապետության միջազգային պարտավորություններին hամապատասխան.», ուստի 2026 թ. պետական ստանդարտացման ծրագրի շրջանակներում նախատեսվում է ազգային ստանդարտների մշակում՝ հաշվի առնելով նաև տվյալ ոլորտի ամերիկյան ստանդարտների պահանջները՝ սահմանելով միջազգային տեխնիկական հսկողություն իրականացնող մարմինների կողմից ընդունելի դրույթներ: Նշյալ ազգային ստանդարտների մշակումը Նախագծի հիմնավորման մեջ նշված 
նպատակադրումներին չի հակասում, քանի որ «Ստանդարտացման մասին» ՀՀ օրենքի 4-րդ հոդվածի 1-ին մասի 6-րդ կետի համաձայն՝ ստանդարտացման սկզբունքներից մեկն է. «6) գիտության և տեխնոլոգիայի համաշխարհային նորարարական, առաջադիմական նվաճումների միջազգային,տարածաշրջանային (այդ թվում՝ եվրոպական և միջպետական) ստանդարտացման կանոնների և ուղեցույցների հաշվի առնումը.»:

	19. ՀՀ վարչապետի աշխատակազմ
	27.08.2026 թ.

	
	N 02/16.6/29391-2026

	Խնդրում եմ 10-օրյա ժամկետում ապահովել 2026 թվականի օգոստոսի 10-ին կայացած Ֆինանսատնտեսական նախարարական կոմիտեի նիստի N ԿԱ/230-2026 արձանագրության 4-րդ կետի կատարումը:

	Ընդունվել է

	20. Կադաստրի կոմիտե
	01.09.2026 թ.

	
	N ԱԳ/18677-2026

	   Ֆինանսատնտեսական նախարարական կոմիտեի 2026 թվականի օգոստոսի 10-ի նիստի N ԿԱ/230-2026 արձանագրության 4-րդ կետով տրված հանձնարարականի կատարման շրջանակում Կադաստրի կոմիտեն աշխատանքային կարգով դիմել է Տեղեկատվական համակարգերի գործակալությանը՝ «2026 թվականի պետական ստանդարտացման ծրագիրը և ստանդարտացման աշխատանքների ցանկը հաստատելու մասին» Հայաստանի Հանրապետության կառավարության որոշման նախագծի հավելվածի 1.8.1–1.8.3 կետերով նախատեսված ստանդարտների անհրաժեշտության և դրանց պարտադիր կիրառման պահանջի սահմանման վերաբերյալ դիրքորոշում ստանալու նպատակով։
   Ստացված պատասխանի համաձայն՝ Տեղեկատվական համակարգերի գործակալությունը հաստատել է ISO 19108, ISO 19110 և ISO 19118 ստանդարտների կիրառման անհրաժեշտությունը և աջակցություն հայտնել դրանց պարտադիր կիրառման պահանջի սահմանմանը։
   Գործակալությունը առաջարկել է նաև վերանայել ստանդարտների ներդրման մեխանիզմը՝ նախատեսելով միջազգային ստանդարտների ուղղակի կիրառումը՝ դրանց գործող խմբագրություններով, առանց յուրաքանչյուրի հիման վրա առանձին ազգային ստանդարտ մշակելու անհրաժեշտության։ Ըստ ներկայացված հիմնավորման՝ տվյալ ստանդարտները բովանդակային տեղայնացման կարիք չունեն, և ազգային ստանդարտների մշակման արդյունքը լինելու է դրանց թարգմանությունը։
   Գործակալության գնահատմամբ՝ առաջարկվող մոտեցումը հնարավորություն կտա ապահովել միջազգային ստանդարտների միասնական և հետևողական կիրառումը, ինչպես նաև պարզեցնել դրանց նոր խմբագրություններին անցումը՝ առանց յուրաքանչյուր փոփոխության դեպքում ազգային ստանդարտի մշակման կամ վերանայման առանձին ընթացակարգ իրականացնելու անհրաժեշտության։
	Ընդունվել է
















Միջազգային ստանդարտը, որպես ազգային ստանդարտ ընդունելու ընթացակարգը սահմանված է Ստանդարտացման միջազգային կազմակերպության (ISO) ուղեցույցներով և ազգային ստանդարտացման հիմնադրական ստանդարտներով, այն է ստանդարտացման նորմատիվ փաստաթղթերի էլեկտրոնային գրանցամատյանում տվյալ ստանդարտի գրանցմամբ՝ շնորհելով հերթական համար և համապատասխան նշագիր (ՀՍՏ ԻՍՕ) և ընդունման տարեթիվ։ Նշված ընթացակարգը կիրառվում է նաև եվրոպական ստանդարտները որպես ազգային ստանդարտ ընդունելու դեպքում։
Միջազգային և տարածաշրջանային ստանդարտները որպես ազգային ստանդարտներ ընդունման կանոններով սահմանված են նույնական (identic (IDT)՝ համապատասխանության նույնական աստիճանով ազգային ստանդարտների համար՝ միջազգային ստանդարտի մեջ խմբագրական փոփոխությունների բացակայության դեպքում և, ըստ ընթացակարգերի,  լրացնելով համապատասխան խմբագրական ձևակերպումներով։ Ազգային ստանդարտի կարգավիճակով միջազգային ստանդարտի կիրառումը հնարավոր է նշված նույնական (identic (IDT), ինչպես նաև ձևափոխված (modified (MOD) և ոչ համարժեք (not equivalent (NEQ) մեթոդների կիրառմամբ, որոնք պարտադիր ենթադրում են ստանդարտի բնագրաբնույթ տեքստի թարգմանություն։  




         

